" ኢሉ ዘረብኡ ዝጀመረ ተቐማጢ ዓዲሰግዶ መንእሰይ ሙሉጌታ፡ ኣብዚ እዋን ብዙሕ ጎደናታታ ኣስመራ ተባሕጓጉ መጻወቲ ገበጣ መሲሉ ምህላዉ ይገልጽ። "ጽርግያታት ኣስመራ ሓሓሊፉ ይጽገን እዩ። ግን ካብ ታህዋኽ ድዩ፡ ወይስ ካብ ዘይተገዳስነት ዓመት ከይገበረ ናብ ዝነበሮ እዩ ዝምለስ" ይውስኽ ሙሉጌታ። ዓወትታት ኤርትራውያን ተቐዳደምቲ ብሽክለታ፡ ቀደምን ሎምን "ንኣብነት ኣብ ቪላጆ፡ ኣብ ኣንጎሎ ስነ ኪነት ኣስመራ ናብ ባር ቱርኮ ትወስድ ኩርናዕ፡ ክንደይ ግዜ ተጸጊና ናብ ዝነበረቶ ከኣ ተመሊሳ" ብምባል ከም ኣብነት የቕርብ። ኣብ ኣስመራ ተወሊዶም ዝዓበዩ ኣቶ ኣስመላሽ እውን" መንገዲ ጎዳይፍ ነቲ ጽርግያ ርኢኻ ኣስመራ ምዃኑ ኢኻ ትጠራጠር: ፈቐድኡ ተፋሓሒሩ ንስንኩላንን ንሽማግላትን ከገልግል ኣብ ዘይክእለሉ ደረጃ'ዩ በጺሑ ዘሎ" ይብሉ። ብፍላይ ናብ ቀንዲ ጎደና ዝወስዱ መገብቲ ጽርግያታት ኣቃልቦ ስኢኖም ከም ዘለዉ ክኣ መንእሰይ ሙሌጌታን ኣቶ ኣስመላሸን ይገልጹ። ኣቦይ ኣስመላሽ ንኣሰመራ ኣብ እዋን ምምሕዳር እንግሊዝ፡ እዋን ፈደሬሽን፡ ዘበነ ሃይለስላሰ፡ ኣብ መግዛእቲ ደርጊ፡ ኣብ ድሮ ናጽነት ከምኡ እውን ሕጂ ብዝተፈላለየ ጦብላሕታ እዮም ይዝክሩዋ። ጎደናታት ኣስመራ፡ ሰብ ካብ ድቃሱ ከይተበራበረ ብቦጣት ክሕጸብ ዘርከብሉ ብዙሓት እዮም። ሕጂ ግን ኣይኮነን'ዶ ንመሕጸቢ ጎደና ዝኸውን፡ ዝሰተ ማይ እውን ዝሽገር ከባቢታት ኣሎ ይብሉ ኣቦይ ኣስመላሽ ትማልን ሎምን ብምውድዳር። ኢጣልያውያን ንኣስመራ ናይ ከተማ ቅርጺ ከትሕዝዋ እንከለዉ፡ ውሑስ ጽሬት መታን ክህልዋ ብምልኡ ረሳሕ ፈሳሲታት፡ ብትሕተ ባይታኣዊ መትረብ ናብ ማይ በላ ዝብሃል ሩባ ከም ዝሕወስ ብምግባሮም ንኣስመራ ፍልዩነት ካብ ዝፈጠረላ ነገራት ሓደ እዩ። ኣቦይ ኣስመላሽ፡ "ንከተማታት ጎረባብትና ንካርቱም፡ ኣዲስ ኣበባን ካልኦት ብዙሓት ከተማታት ኢትዮጵያን ይፈልጠን'የ፡ ኣብ ጽሬት መጺእካ ግን ምስ ኣስመራ ኣይወዳደራን እየን" ይብሉ። እቲ ቐደም "ኣብ ኣስመራ ዝሃረመ ማይ ድሕሪ ሒደት ደቓይቕ ኣይትርእዮን ኢኻ። ካብ ገዛ ምስ ወጻእካ ወሓዚ ኣይትርኢ ዑቋር ማይ ኣይጸንሓካ፡ ኩሉ ዝፍፍ ኢሉ ናብ ማይ ባላ እዩ ዝሕወስ ነይሩ፡ እንተሎሚ ግን ዘረባ የብሉን" ይብሉ ነቲ ኣብ ጎደና ኣፍዓበት ማእከል ሹቕ፡ ማይ ኣባሻዉልን ዕዳጋ ሓሙስን ዝፍጠር ቀደም ዘይነበረ ውሕጅ ብምዝካር። ምንጪ ስእሊ, ሓዳስ ኤርትራ መግለጺ ስእሊ, ኣብ ጎዶና ኣፍዓበት ዝካየድ ዘሎ ምትዕርራይ ጽርግያን ምቅያር መስመር ረሳሕ ማይን ብ3 መጋቢት 2019 ዝተሓትመት፡ ቁጽሪ 158 ጋዜጣ ሓዳስ ኤርትራ፡ ካብ ወርሒ መስከረም ዝጀመረ ምስራሕ ምትካእ መስመራት ረሳሕ ፈሳስን ምልባጥ ጽርግያታትን ብኩባንያ ኣስቤኮ ይካየድ ከም ዘሎ ኣስፊራ ነይራ። እቲ ዝግበር ዘሎ ጽገናታት ካብ ከባቢ ገዛ ከኒሻ ተበጊሱ ብሹቅን ማይ ኣባሻውልን ኣቢሉ ክሳብ ፋብሪካ ሰባርጉማ ዝዝርጋሕ እዩ፡ ጎኒ ጎኒ እቲ ምትካእ ቱቦታት ረሳሕ ማይ፡ ነቲ ጎዶና ብቅጥራን ናይ ምልባጥ መስርሕ'ውን ይካየድ ከም ዘሎ እታ ጋዜጣ ጠቒሳ ኣላ። እዚ መስመር እዚ እተን ካብ ቢሻ ናብ ባጽዕ ዝንቀሳቀሳ ዓበይቲ መካይን መዓልታዊ ዝመላለሳሉ ስለዝኾነ ብፍላይ ኣብ ከባቢ ባር ትብለጽን ከባቢ ዩኒቨርሳል ሆቴልን እቲ ጽርግያ ተሃስዩ ምንባሩ ነበርቲ እታ ከተማ ዝዛረብሉ እዩ። እቲ ቦታ ክጽገን ዝረኣየ መንእሰይ ሙሉጌታ፡ "ክሳብ ሕጂ'ውን ዶንግየሞ" ይብል፤ ሕጂ እውን እንተኾነ ምጽጋኑ ከም ዘሐጎሶ ብምግላጽ። ይቕጽል ሙሉጌታ "ካብ ገዛ ከንሻ፡ ማይ ኣባሻውል፡ ዕዳጋ ሓሙስ ኣኽርያን ሓዝሓዝን ዝሃረመ ማይ፡ ኣብቲ ከባቢ ስለ ዝእከብ ኣብ ግዜ ክራማት ክትሰግሮ ዝክኣል ኣይነበረን" ይብል። ኣቦይ ኣስመላሽ እውን ሓሓሊፉ ጽገናታት ይካየድ ምንባሩን "ግን ትንክፍ ትንክፍ ኣቢሎም ግዲ ዝገድፉዎ ኮይኖም" ቀልጢፉ ናብ ዝነበሮ ከም ዝምለስ ሓቢሮም። ብዙሓት ሰባት፡ እዚ ምስ ኢትዮጵያ ጀሚሩ ዘሎ ዕርቀ ሰላም፡ ንኤርትራ ኣብ ቱሪዚማዊ እቶት ከርብሓ ከም ዝኽእል'ዮም ሓሳቦም ዝህቡ። "በጻሒኸ እንታይ ክብለና ኢሎም'ዮም መስለኒ፡ ሕጂ ሕጂስ በዚ ሹቕ [ጎዶና ኣፍዓበት] ክጸጋግኑ ጅሚሮም ኣለዉ" ዝበሉ ኣቦይ ኣስመላሽ፡ ጎኒ ጎኒ እዚ፡ ካልእ ቆላሕታ ዘድልዮም ቦታታት ከም ዘለዉ'ውን ይሕብሩ። መግለጺ ስእሊ, ኣብ ጎዶና ናቅፍ እትርከብ ፋርማሲ ሴንትራል ኣብ 'ካምቦ ቦሎ' ተወሊዱ ክሳብ ሻምናይ ክፍሊ ኣብ ኣስመራ ዝተምሃረ ኢትዮጵያዊ መድሃኔ ገብረህይወት፡ ኵናት ኢትዮ ኤርትራ ድሕሪ ምጅማሩ ናብ ኢትዮጵያ ከይዱ ክነብር ድሕሪ ምጽናሕ፡ ድሕሪ ዕርቀ ሰላም እዘን ክልተ ሃገራት፡ ነታ ተወሊዱ ዝዓበየላ ኣስመራ ድሕሪ 18 ዓመታት ሓመዳ ክረግጽ በቂዑ። "ኣዚኻ ኢኻ ትሓዝን፡ ኣስመራ ኣብ ዝነበረቶ ዘይኮነት ደው ኢላ፡ ናብ ድሕሪት'ያ ተመሊሳ" ድሕሪ ምባል፡ ህንጻታት ኣስመራ እርጋን ከም ዝሓለፎም ብኣስተንትኖ ይዛረብ። ብምስዓብ "ኣስመራ ካብ ኣፍሪቃ እታ ዝበለጸት ከተማ እናተብሃለት'ዩ ዝዝረብ፡ ሓቂ'ውን እዩ፤ ኣብዚ ሕጂ እዋን ግን፡ ነቲ ጽሬታ ገዲፍካ ነቲ ናይ ቀደም ህንጻታታን እውን ክትዕቅቦ ኣይከኣለትን" ይብል። እዛ ካብ ጽፍሒ ባሕሪ ኣብ ኣስታት 2325 ሜትሮ ብራኸ እትርከብ ምጭውቲ ከተማ ኣብ 2017 ብእትውንኖም ህንጻታት ኣብ መዝገብ ዓለማዊ ውርሻ ዩኔስኮ ምእታዋ ዝዝከር እዩ። እዚ ሕጂ ተረኺቡ ዘሎ ሰላምን ምርግጋእን ከኣ ኣብ ዕቤትን ምዕባለን እታ ከተማን ህዝባን እወታዊ ተራ ክህልዎ ምዃኑ ኣየጠራጥርን እዩ፡ ይብሉ ፈተውቲ ሰናያን ምዕባለኣን ደቃ። ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 6 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 5 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 2 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 3 ወድብ ኣንጌላ መርክል፡ ሓድሽ ኣቦ መንበር መሪጹ 4 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 5 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ” 6 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 7 ጣሊባን ኣባላቱ ብዙሓት ኣንስቲ ከይምርዓው ትእዛዝ ኣመሓላሊፉ 8 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
